**LĪGUMS**

(Rīgas valstspilsētas pašvaldības policijas darbinieku apmācības speciālo līdzekļu, tuvcīņas un pašaizsardzības paņēmienu praktiskajā pielietošanā)

*Rīgā,*

*Parakstīšanas datums ir pēdējā pievienotā*

*droša elektroniskā paraksta un tā laika zīmoga datums*

**Rīgas valstspilsētas pašvaldības policija** (turpmāk – **Pasūtītājs**), tās priekšnieka **Jura Lūkass** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un Rīgas domes 2020. gada 6. augusta nolikuma Nr. 39 “Rīgas valstspilsētas pašvaldības policijas nolikums” 12. punktu no vienas puses un

**Biedrība “Sporta un izglītības apvienība”**, vienotais reģistrācijas Nr. 40008056356 (turpmāk – **Izpildītājs**), tās valdes locekļa **\_\_\_\_\_\_\_\_\_** personā, kurš rīkojas, pamatojoties uz \_\_\_\_\_\_\_\_\_\_\_\_\_\_\_\_\_\_, no otras puses,

bet katrs atsevišķi un abi kopā saukti – **Puses**, pamatojoties uz Pasūtītāja Personāla nodaļas priekšnieces p.i. 2025. gada 31. marta ziņojumu Nr. RPP-25-583-dv, noslēdz šo līgumu (turpmāk **-** **Līgums**):

1. **Līguma priekšmets**
   1. Izpildītājs nodrošina Pasūtītāja darbiniekiem tuvcīņas sporta zāles – specializētās zāles (turpmāk – **cīņas zāle**), palīgtelpu (ģērbtuves, dušas, tualetes), cīņas zālē esošā aprīkojuma un sporta inventāra izmantošanu;
   2. Vismaz 2 (divus) vai vairāk tuvcīņas instruktorus, kas nodrošina treniņu nodarbību, apmācību un ieskaišu pieņemšanu, vērtēšanu un rezultātu analizēšanas nepārtrauktību Pasūtītāja darbiniekiem, tai skaitā, Pasūtītāja Instruktoru vienības darbiniekiem un jaunajiem darbiniekiem (policijas stažieriem) (turpmāk – **Pakalpojums**) saskaņā ar Līguma un tā pielikuma “Tehniskā specifikācija–Finanšu piedāvājums” (turpmāk – **Pielikums**) noteikumiem.
   3. Pakalpojuma izpildei Izpildītājs piesaista tirgus izpētē norādītos tuvcīņas instruktorus, bet to maiņas gadījumā iesniedz Pasūtītājam dokumentus, kas apliecina jauno tuvcīņas instruktoru kvalifikāciju atbilstoši Pielikumā izvirzītajām prasībām.
   4. Pakalpojuma sniegšanas vieta irE. Birznieka-Upīša iela 21E, Rīga.
2. **Pakalpojuma cena un Līguma summa**
   1. Pakalpojuma cena par 1 (vienu) stundu bez pievienotās vērtības nodokļa (turpmāk – **PVN**) ir **EUR 50,00** (piecdesmit *euro*, 00 centi).
   2. Līguma summa bez PVN ir **EUR 33 000,00** (trīsdesmit trīs tūkstoši *euro*, 00 centi). PVN 21% Līguma summai ir **EUR 6 930,00** (seši tūkstoši deviņi simti trīsdesmit *euro*, 00 centi). Kopējā Līguma summa ar PVN 21% ir **EUR 39 930,00 (trīsdesmit deviņi tūkstoši deviņi simti trīsdesmit *euro*, 00 centi)**.
   3. Līguma summa Līguma darbības laikā nevar tikt pārsniegta.
   4. Pasūtītājs var neizmantot visu Līguma 2.2. punktā minēto Līguma summu.
   5. Pakalpojuma cena Līguma darbības laikā nevar tikt paaugstināta.
   6. Pakalpojuma cenas paaugstināšana var būt par iemeslu Līguma izbeigšanai.
3. **Pušu tiesības un pienākumi**
   1. Izpildītājam ir pienākums:
      1. pirms Pakalpojuma sniegšanas iepazīstināt Pasūtītāja darbiniekus ar nodarbību un pārbaužu drošības noteikumiem, ko Pasūtītāja darbinieki apliecina ar parakstu drošības instruktāžas žurnālā.
      2. garantēt Pasūtītāja darbiniekiem iespēju saņemt Pakalpojumu saskaņā ar Pielikuma noteikumiem.
      3. Līguma darbības laikā ievērot un nepaaugstināt Līguma 2.1. punktā noteikto Pakalpojuma cenu.
      4. neveikt darbības, kas tieši vai netieši var radīt zaudējumus, ierobežot tiesības vai kā citādi kaitēt Pasūtītājam.
      5. uzturēt cīņas zāli un palīgtelpas tehniskā un sanitārā kārtībā.
      6. bez nepamatotas kavēšanās novērst cīņas zāles, palīgtelpu, sporta inventāra un aprīkojuma bojājumus un avārijas sekas, kā arī informēt Pasūtītāja par Līguma izpildi atbildīgo personu vai tā pienākumu izpildītāju par paredzēto avārijas seku likvidēšanas laiku (konkrētu vai provizorisku).
   2. Izpildītājam ir tiesības:
      1. pieprasīt un saņemt no Pasūtītāja Līgumā noteiktajā kārtībā samaksu par pienācīgi sniegtiem Pakalpojumiem.
      2. vienpusēji noteikt un mainīt iekšējās kārtības noteikumus.
      3. izbeigt Līguma darbību saskaņā ar Līguma nosacījumiem.
   3. Pasūtītājam ir pienākums:
      1. samaksāt Izpildītājam samaksu par Līguma prasībām atbilstoši sniegtiem Pakalpojumiem saskaņā ar Līguma un Pielikuma nosacījumiem.
      2. informēt darbiniekus, ka Pakalpojuma saņemšanas laikā jāievēro Izpildītāja iekšējās kārtības noteikumus, norādījumus saistībā par telpu, to inventāra un aprīkojuma ekspluatācijas noteikumiem, kā arī sanitāros un ugunsdrošības noteikumus, bojājumu un avārijas gadījumā par to nekavējoties informējot Izpildītāju.
   4. Pasūtītājam ir tiesības:
      1. saņemt Līgumā minēto Pakalpojumu savlaicīgi un pienācīgā kvalitātē, saskaņā ar Līguma un Pielikuma nosacījumiem.
      2. izbeigt Līguma darbību saskaņā ar Līguma nosacījumiem.
      3. pieprasīt, lai Izpildītājs pārtrauc darbības, kas ir pretrunā Līguma vai Latvijas Republikas normatīvo aktu prasībām.
4. **Pušu atbildība**
   1. Izpildītājs neatbild par Izpildītajā telpās nozaudēto Pasūtītāja darbinieku īpašumu.
   2. Izpildītājs neatbild par nelaimes gadījumiem, kas radušies Pasūtītāja darbinieku neuzmanības vai nolaidības dēļ un/vai citiem apstākļiem, kuru iemesls ir iekšējo kārtības noteikumu neievērošana, inventāra un aprīkojuma nepareiza lietošana.
   3. Pasūtītājs ir atbildīgs par saņemto Pakalpojumu savlaicīgu samaksu, un kavējuma gadījumā Izpildītājs ir tiesīgs prasīt no Pasūtītāja līgumsoda samaksu 1% (viena procenta) apmērā no laikā neapmaksātā maksājuma summas par katru kavējuma dienu, bet kopā ne vairāk kā 10% (desmit procentus) no laikā neapmaksātā maksājuma summas.
   4. Izpildītājs ir atbildīgs par to, lai Pasūtītāja darbiniekiem būtu iespēja saņemt Pakalpojumu, un gadījumā, ja Pakalpojuma saņemšana ir ierobežota Izpildītāja vainas dēļ, Pasūtītājs ir tiesīgs no Izpildītāja prasīt līgumsoda samaksu 1% (viena procenta) apmērā no kopējās Līguma summas par katru Pakalpojuma ierobežošanas dienu, bet ne vairāk kā 10% (desmit procentus) no kopējās Līguma summas.
   5. Ja Līgums tiek izbeigts Izpildītāja vainas dēļ, saskaņā ar Līguma 7.4.1 vai 7.4.2. apakšpunktu, Pasūtītājs no Izpildītāja ir tiesīgs prasīt līgumsodu 10% (desmit procentu) apmērā no Līguma kopējās summas.
   6. Līgumsoda samaksa neatbrīvo Puses no savu pienākumu izpildes.
   7. Puses ir atbildīgas par Līguma prasību izpildi, zaudējumu nodarīšanu otrai Pusei vai trešajām personām un atlīdzina tos Latvijas Republikas normatīvos aktos paredzētā kārtībā pilnā apmērā.
   8. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
5. **Norēķinu kārtība**
   1. Pasūtītājs maksā Izpildītājam par iepriekšējā mēnesī faktiski sniegto Pakalpojumu, pamatojoties uz Izpildītāja iesniegto rēķinu un abpusēji parakstītu Pakalpojuma pieņemšanas-nodošanas aktu, kurā Izpildītājs norādījis telpu izmantošanas un treniņu nodarbību datumus un kopējo stundu skaitu mēnesī, kuru Izpildītājs iesniedz Pasūtītājam. Samaksas apmērs par cīņas zāles izmantošanu tiek aprēķināts saskaņā ar Līguma 2.1. apakšpunktā norādīto Pakalpojuma cenu. No Pasūtītāja puses aktu tiesīga parakstīt par Līguma izpildi atbildīgā persona vai tās pienākumu izpildītājs.
   2. Izpildītājs rēķina un pieņemšanas-nodošanas akta iesniegšanai izmanto Rīgas valstspilsētas pašvaldības portālu [www.eriga.lv](http://www.eriga.lv) (turpmāk – **elektroniskais rēķins**).
   3. Izpildītājs sagatavo elektronisko rēķinu, atbilstoši Rīgas valstspilsētas pašvaldības portāla [www.eriga.lv](http://www.eriga.lv) sadaļā “Rēķinu iesniegšana” norādītajai informācijai par elektroniskā rēķina formātu.
   4. Izpildītājs elektroniskajā rēķinā norāda:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas Nr.: 90011524360;**

**PVN reģ. Nr.: LV90011524360;**

**Banka: Luminor Bank AS Latvijas filiāle;**

**SWIFT kods: RIKOLV2X;**

**Konts: LV41RIKO0021800014010;**

**RD iestāde: Rīgas valstspilsētas pašvaldības policija;**

**RD iestādes adrese: Valērijas Seiles iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Izpildītājs iesniedz Pasūtītājam, izvēloties vienu no šādiem rēķina piegādes kanāliem:
     1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
     2. augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par failu augšupielādi XML formātā;
     3. izmanto manuālu rēķina informācijas ievades Web formu portālā [www.eriga.lv](http://www.eriga.lv), sadaļā “Rēķinu iesniegšana”.
  2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
  3. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un termiņu skaita no dienas, kad Izpildītājs, atbilstoši pašvaldības portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
  4. Izpildītājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam.
  5. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

1. **Strīdu izskatīšanas kārtība**
   1. Visas domstarpības un strīdus, kas skar Līgumu, Puses izskata pārrunu ceļā.
   2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas normatīvajiem aktiem.
   3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
2. **Līguma darbības termiņš un izbeigšana**
   1. Līgums stājas spēkā ar abu Pušu parakstīšanas brīdi un ir spēkā 1 (vienu) gadu ņemot vērā Līguma 7.2. punkta nosacījumu.
   2. Līguma darbības termiņš automātiski izbeidzas, tiklīdz tiek sasniegta Līguma 2.2. punktā minētā Līguma summa.
   3. Puses vienojas, ka Līgumu var izbeigt pirms termiņa ar Pušu rakstisku vienošanos, vai vienpusējā kārtā, brīdinot otru Pusi vismaz 1 (vienu) mēnesi pirms paredzētā Līguma izbeigšanas laika.
   4. Pasūtītājs, ar rakstisku paziņojumu, ir tiesīgs Līgumu izbeigt nekavējoties šādos gadījumos:
      1. ja Pasūtītāju neapmierina Pakalpojuma kvalitāte, jo tā neatbilst Līguma, Pielikuma noteikumiem, vai ja Izpildītāja vainas dēļ Pasūtītājs vairākkārt nesaņem Pakalpojumu;
      2. ja Izpildītājs vēlas paaugstināt Pakalpojuma cenu;
      3. ja Izpildītājs pasludināts par maksātnespējīgu;
      4. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus un apturējušas tā darbību;
   5. Gadījumā, ja pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un puses vienojas par turpmāko Līguma darbību. Puses apņemas nekavējoties rakstiski informēt viena otru par šādu apstākļu rašanos, pretējā gadījumā puse zaudē tiesības atsaukties uz minētajiem apstākļiem.
   6. Pasūtītājam ir tiesības vienpusēji izbeigt Līgumu, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
3. **Papildus noteikumi**
   1. Jebkuri Līguma grozījumi noformējami rakstveidā un pēc abu Pušu parakstīšanas pievienojami Līgumam kā neatņemama tā sastāvdaļa.
   2. Jautājumi, kas nav atspoguļoti Līgumā, tiek izskatīti, atbilstoši Latvijas Republikas normatīvajiem aktiem.
   3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
   4. Puses apņemas nekavējoties informēt viena otru par savu rekvizītu maiņu.
   5. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
   6. Līgums sastādīts uz 5 (piecām) lapām, ar pielikumu “Tehniskā specifikācijā–Finanšu piedāvājums” uz 3 (trīs) lapām.
4. **Pušu rekvizīti un paraksti**

|  |  |  |
| --- | --- | --- |
| **Pasūtītājs** |  | **Izpildītājs** |
| **Rīgas valstspilsētas pašvaldības policija**  Valērijas Seiles iela 12A, Rīga, LV-1019 |  | **Biedrība “Sporta un izglītības apvienība”**  E. Birznieka-Upīša iela 21E, Rīga, LV-1011 |
| **Norēķinu rekvizīti:**  Rīgas valstspilsētas pašvaldība  Rātslaukums 1, Rīga, LV-1050  NMR kods: 90011524360  PVN reģ. Nr.: LV90011524360  Banka: AS “Luminor Bank” Latvijas filiāle  Konts: LV41RIKO0021800014010  Kods: RIKOLV2X  RD iestādes kods: 219 |  | **Norēķinu rekvizīti:**  Reģ. Nr.: 40008056356  Banka:  Kods:  Konts: |
| **Par Līguma izpildi atbildīgā persona:**  Pasūtītāja Galvenais speciālists personāla attīstības jautājumos  Guntis Dūda  E-pasts: [guntis.duda@riga.lv](mailto:guntis.duda@riga.lv)  Tālrunis: 67037279 |  | **Par Līguma izpildi atbildīgā persona:**  E-pasts:  Tālrunis: |
|  |  |  |
| **J. Lūkass** |  |  |